Այս խորհրդածութիւններու լոյսին տակ պէտք է խորհիլ սերունդներու եւ զանգուածի յաւելեալ դաստիարակութեան մասին: Արդեօ՞ք նախակրթարաններու առաջին դասարաններուն մէջ իմաստասիրութեան պահերը, պատրաստուած ուսուցիչներու կողմէ (փորձը կայ Միացեալ Նահանգներ եւ Ֆրանսա), պիտի պատրաստեն վաղուան մարդը, որուն համար արդարութիւն, հաւասարութիւն եւ ճշմարտութիւն բնական պիտի ըլլան: Այսինքն հաւաքական բարոյականացման ուղին պիտի ընդգրկուի: